ഫാഷന് ഗോള്ഡ് ജൂവലറി തട്ടിപ്പ് : പൂക്കോയ തങ്ങള് ക്രൈംബ്രാഞ്ച് കസ്റ്റഡിയില് കാസര്ഗോഡ്: ഫാഷന് ഗോള്ഡ് ജൂവലറി നിക്ഷേപത്തട്ടിപ്പ് കേസില് റിമാന്ഡിലായ മുഖ്യപ്രതി ചന്തേരയിലെ ടി.കെ. പൂക്കോയ തങ്ങളെ ചോദ്യം ചെയ്ുയന്നതിനും തെളിവെടുപ്പുകള്ക്കും കോടതി നാലുദിവസത്തേക്കു ക്രൈംബ്രാഞ്ച് കസ്റ്റഡിയില് വിട്ടു. ക്രൈംബ്രാഞ്ച് എസ്.പി. മൊയ്തീന്കുട്ടിയുടെ നേതൃത്വത്തില് പൂക്കോയ തങ്ങളെ വിശദമായി ചോദ്യം ചെയ്യും. ദുബായിലുള്ള പൂക്കോയ തങ്ങളുടെ മകന് ഹിഷാമിനെ നാട്ടിലെത്തിക്കാന് ക്രൈംബ്രാഞ്ച് സമ്മര്ദം ശക്തമാക്കി. ഫാഷന്ഗോള്ഡ് നിക്ഷേപതട്ടിപ്പുമായി ബന്ധപ്പെട്ട് ചന്തേര പോലീസ് രജിസ്റ്റര് ചെയ്ത 100 കേസുകളിലാണ് പൂക്കോയ തങ്ങളുടെ അറസ്റ്റ് രേഖപ്പെടുത്തി റിമാന്ഡ് ചെയ്തത്. സ്ഥാപനത്തിന്റെ മാനേജിങ് ഡയറക്ടറായ പൂക്കോയ തങ്ങള്ക്കും ജൂവലറിയുടെ ചെയര്മാനും മുന് എം.എല്.എയുമായ എം.സി ഖമറുദ്ദീനുമെതിരേ 176 കേസുകളാണ് നിലവിലുള്ളത്. അതിനിടെ പയ്യന്നൂര് പോലീസ് രജിസ്റ്റര് ചെയ്ത 24 കേസുകളില് 12 എണ്ണത്തില് പൂക്കോയ തങ്ങളുടെ അറസ്റ്റ് രേഖപ്പെടുത്തി. പയ്യന്നൂരില് ബാക്കിയുള്ള 12, കാസര്കോട് പോലീസ് രജിസ്റ്റര് ചെയ്ത 31, ബേക്കല് പൊലീസിലെ ആറ്, കണ്ണൂര്തലശേരി പോലീസ് സേ്റ്റഷനുകളില് രജിസ്റ്റര് ചെയ്ത ഒന്നുവീതം കേസുകളിലും അറസ്റ്റ് രേഖപ്പെടുത്തണമെന്നാവശ്യപ്പെട്ട് പൂക്കോയ തങ്ങളുടെ അഭിഭാഷകന് അതാത് കോടതികളില് ഇന്ന് അപേക്ഷ നല്കും. പ്രതിയുടെ ജാമ്യാപേക്ഷ ഹൊസ്ദുര്ഗ് കോടതി തിങ്കളാഴ്ച പരിഗണിക്കും.